Үҙәк Балкан Болгария Республикаһының өс милли паркының береһе булып тора. Ул Үҙәк Балҡан тауҙарында урынлашҡан. Диңгеҙ кимәленән бейеклеге 500 һәм 2376xa0м араһында тирбәләxa0— иң түбән нөктәһе Карлово ҡалаһынан йыраҡ түгел, ә иң юғары нөктәһеxa0— Ботев (тау)xa0— Стара планина тауының иң бейек түбәһе. Милли парк территорияһында 20000 гектарҙан ашыу биләмәлә урынлашҡан туғыҙ ҡурсаулыҡ бар. Былар «Боатин», «Царичина», «Козя стена», «Стенето», «Северен Джендем», «Пеещи скали», «Соколна», «Джендема» һәм «Стара река» ҡурсаулыҡтары. Ҡурсаулыҡтар зонаһы 20019,6 гектар майҙанды биләй. Һигеҙ ҡурсаулыҡ ЮНЕСКО-ның Бөтә Донъя мираҫы исемлегенә индерелгән. 2003 йылда «Үҙәк Балҡан» милли паркы, яҡшы һаҡланған тәбиғәте һәм уның тураһында яҡшы хәстәрлек өсөн юғары баһа алып, «PAN Parks» селтәренә ағза итеп ҡабул ителә, 2004 йылда парк «PAN Parks» сертификатына лайыҡ була.